title: 2009/427/EK: A Bizottság határozata ( 2009. június 3. ) a biogazdálkodással kapcsolatos technikai tanácsadással foglalkozó szakértői csoport felállításáról

text:
               5.6.2009

               HU

               Az Európai Unió Hivatalos Lapja

               L 139/29

      A BIZOTTSÁG HATÁROZATA

   (2009. június 3.)
   a biogazdálkodással kapcsolatos technikai tanácsadással foglalkozó szakértői csoport felállításáról
   (2009/427/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:

               (1)

               Az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről szóló, 2007. június 28-i 834/2007/EK tanácsi rendelet (1) célkitűzéseket és elveket határoz meg a biotermelésre vonatkozóan, és alapvető követelményeket rögzít a biotermékek termelését, címkézését és ellenőrzését illetően a növénytermesztés, az állattartás és a víziállat-tenyésztés vonatkozásában.

               (2)

               A Tanácsnak és az Európai Parlamentnek címzett, a bioélelmiszerek és biogazdálkodás európai akciótervéről szóló, 2004 júniusában elfogadott közleményével (2) a Bizottság szándéka az volt, hogy – a helyzet értékelése és a politikakidolgozás alapjainak lefektetése révén – általános jellegű, stratégiai keretet teremtsen a biotermelésnek a közös agrárpolitikába való illeszkedéséhez. A bioélelmiszerek és a biogazdálkodás európai akciótervének 11. intézkedése egy technikai tanácsadással foglalkozó szakértői csoport felállítását javasolja.

               (3)

               A Bizottságnak a biogazdálkodásban és a bioélelmiszerek feldolgozásában felhasználható termékek, anyagok és technológiák engedélyezésével, a biotermelésre és a bioélelmiszerek feldolgozására vonatkozó szabályok kidolgozásával vagy javításával, illetve – általában véve – a biotermelést érintő egyéb kérdésekkel kapcsolatos döntések meghozatalához technikai tanácsra lehet szüksége. Ezek összetett és időigényes feladatok, amelyekhez magas szintű szakértelem szükséges.

               (4)

               Ezért a biotermelés területén szakértői csoportot kell létrehozni, és meg kell határozni annak feladatait és összetételét.

               (5)

               A csoport feladata az lenne, hogy könnyű hozzáférést biztosítson a biotermelés számos konkrét területét érintő magas szintű szaktudáshoz.

               (6)

               A csoportnak a biotermelés területén jártas kutatókból és egyéb szakértőkből kell állnia, és feladata, hogy független, magas színvonalú és átlátható szakértői tanácsokkal lássa el a Bizottságot.

               (7)

               A 2001/844/EK, ESZAK, Euratom bizottsági határozat (3) mellékletében rögzített bizottsági biztonsági szabályok sérelme nélkül meg kell állapítani azokat a szabályokat, amelyek szerint a tagok információkat hozhatnak nyilvánosságra.

               (8)

               A csoport tagjaival kapcsolatos személyes adatokat a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (4) megfelelően kell feldolgozni,

         A KÖVETKEZŐKÉPPEN HATÁROZOTT:
   1. cikk

      A biotermeléssel kapcsolatos technikai tanácsadással foglalkozó szakértői csoport

   Megalakul a biotermeléssel kapcsolatos technikai tanácsadással foglalkozó szakértői csoport (a továbbiakban: a csoport).
   2. cikk

      Feladatkör

   A csoport feladata az, hogy a következő területeken segítse a Bizottságot:

               a)

               a biotermelésben felhasználható termékek, anyagok és technológiák értékelése, a 834/2007/EK rendeletben megállapított célok és elvek figyelembevételével;

               b)

               a meglévő szabályok javítása és új termelési szabályok kidolgozása;

               c)

               a tapasztalatok és a bevált gyakorlati megoldások cseréjének elősegítése a biotermelés területén.

         3. cikk

      Konzultáció

   (1)   A Bizottság a biotermeléssel összefüggő bármilyen kérdésben konzultálhat a csoporttal.
   (2)   A csoport elnöke jelezheti a Bizottságnak, ha egy meghatározott kérdésben kívánatos lenne a csoporttal konzultálni.
   4. cikk

      Tagság – Kinevezés

   (1)   A csoport 13 tagból áll.
   (2)   A csoport tagjait a Bizottság nevezi ki olyan szakértők közül, akik a 2. cikkben és a 3. cikk (1) bekezdésében említett területeken szakértelemmel rendelkeznek és akik jelentkeztek a nyilvános pályázati felhívásra. A Bizottság továbbá összeállíthat egy tartaléklistát, amelyen olyan jelöltek szerepelnek, akiket nem tudtak állandó taggá kinevezni, azonban a kiválasztási eljárási során megállapítást nyert, hogy alkalmasak a csoportban való közreműködésre.
   (3)   Amennyiben a csoport valamely tagjának helyére új tagot kell kinevezni, vagy az alcsoportokba kell tagokat kinevezni, a listán szereplő személyek közül lehet választani.
   (4)   A csoport és az alcsoportok tagjait személyükben nevezik ki, és a tagoknak minden külső befolyástól mentesen kell tanácsokkal ellátniuk a Bizottságot.
   (5)   A csoport tagjait hároméves, meghosszabbítható időtartamra nevezik ki, és megbízatásuk legfeljebb három egymást követő időtartamra szólhat. A tagok a (6) bekezdésnek megfelelően történő helyettesítésükig vagy hivatali idejük végéig maradnak hivatalban.
   (6)   A csoport tevékenységéhez érdemben hozzájárulni többé nem tudó, illetve a tisztségéről lemondó, vagy az e cikk (4) bekezdésében vagy a Szerződés 287. cikkében előírt feltételeket nem teljesítő tag helyére, annak hivatali idejének hátralevő részére új tag nevezhető ki.
   (7)   A személyükben kinevezett tagok évente írásban kötelezik magukat arra, hogy a közérdek szolgálatában járnak el, és nyilatkozatot tesznek a pártatlanságukat kérdésessé tevő érdekeltségeikről, illetve azok hiányáról. A tagok továbbá az ülések során bejelentik, ha bármely olyan érdek áll fenn, amely a napirendi pontokkal összefüggésben veszélyeztetheti függetlenségüket.
   (8)   A csoport és az alcsoportok személyükben kinevezett tagjainak és a tartaléklistán szereplő személyeknek a nevét közzéteszik a Mezőgazdasági és Vidékfejlesztési Főigazgatóság weboldalán és a szakértői csoportok jegyzékében. A tagok nevének összegyűjtését, feldolgozását és közzétételét a 45/2001/EK rendelettel összhangban kell végrehajtani.
   5. cikk

      Működés

   (1)   A csoport tagjai közül egyszerű többséggel elnököt és két alelnököt választ.
   (2)   A Mezőgazdasági és Vidékfejlesztési Főigazgatóság egyetértésével és a csoport által meghatározott feladatkörrel a csoport alcsoportokat hozhat létre egyes konkrét kérdések megvizsgálására. Az alcsoportokat megbízatásuk teljesítése után azonnal fel kell oszlatni. Az alcsoportok legfeljebb hét tagból állhatnak, azok tagjait a csoport tagjai vagy a 4. cikk (3) bekezdésében említett tartaléklistán szereplő személyek közül kell kiválasztani.
   (3)   Amennyiben ezt hasznosnak vagy szükségesnek ítélik, a Bizottság képviselője a csoport vagy az alcsoport tanácskozásaira meghívhat olyan megfigyelőket vagy szakértőket, akik különösen jártasak valamelyik napirendi kérdésben.
   (4)   A munkacsoport vagy valamely alcsoport munkájában való részvétel során szerzett olyan információk, amelyek a Bizottság megítélése szerint bizalmas kérdéseket érintenek, nem terjeszthetők.
   (5)   A csoport és alcsoportjai a Bizottság által megállapított eljárásoknak és ütemezésnek megfelelően, rendszerint a Bizottság épületeiben üléseznek. A titkársági feladatok ellátásáról a Bizottság gondoskodik. A csoport és alcsoportjai ülésein részt vehetnek a Bizottság más olyan tisztviselői is, akiket érintenek a megbeszélések.
   (6)   A csoport a Bizottság által elfogadott egységes eljárási szabályzat (5) alapján elfogadja saját eljárási szabályzatát.
   (7)   A Bizottság az adott dokumentum eredeti nyelvén az interneten közzéteheti a csoport üléseinek napirendjét, jegyzőkönyveit, összefoglalóit, megállapításait, részmegállapításait vagy munkadokumentumait.
   6. cikk

      Az ülésekkel kapcsolatos kiadások

   A Bizottság a külső szakértőknek nyújtandó költségtérítésre vonatkozó bizottsági szabályokkal összhangban megtéríti a tagok és a szakértők azon útiköltségeit és – adott esetben – azon ellátási költségeit, amelyek a csoport tevékenysége kapcsán merülnek fel.
   Az e határozat értelmében teljesített szolgáltatásokért nem jár anyagi juttatás.
   Az ülésekkel kapcsolatos kiadásokat a Bizottság felelős szolgálatai által a csoport részére elkülönített éves költségvetés erejéig térítik meg.
   7. cikk

      Hatálybalépés

   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2009. június 3-án.

            a Bizottság részéről

         Mariann FISCHER BOEL

            a Bizottság tagja

      (1)  HL L 189., 2007.7.20., 1. o.

      (2)  SEC(2004) 739.

      (3)  HL L 317., 2001.12.3., 1. o.

      (4)  HL L 8., 2001.1.12., 1. o.

      (5)  SEC(2005) 1004.


title: Az Európai Központi Bank (EU) 2015/2332 határozata (2015. december 4.) az euroérme-kibocsátás mennyiségének engedélyezésére vonatkozó eljárási keretről (EKB/2015/43)

text:
               12.12.2015

               HU

               Az Európai Unió Hivatalos Lapja

               L 328/123

         AZ EURÓPAI KÖZPONTI BANK (EU) 2015/2332 HATÁROZATA
   (2015. december 4.)
   az euroérme-kibocsátás mennyiségének engedélyezésére vonatkozó eljárási keretről (EKB/2015/43)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 128. cikke (2) bekezdésének első mondatára,
   mivel:

               (1)

               Azon tagállamok, amelyek pénzneme az euro (a továbbiakban: euroövezeti tagállamok), az Európai Központi Bank (EKB) által jóváhagyott mennyiségben jogosultak euroérmék kibocsátására.

               (2)

               Amennyiben valamely tagállam vonatkozásában megszűnik az eltérés, e tagállamnak jogosultnak kell lennie arra, hogy a készpénzcserét megelőző évben részt vegyen az engedélyezési eljárásban annak érdekében, hogy az euroérmék kibocsátására vonatkozó jogát attól a naptól kezdve gyakorolhassa, amikor euroövezeti tagállammá válik.

               (3)

               A 651/2012/EU európai parlamenti és tanácsi rendelet (1) 5. cikkének (4) bekezdésében előírtaknak megfelelően a gyűjtőknek szánt érmék kibocsátásait az Európai Központi Bank által jóváhagyandó mennyiségekben kell nyilvántartani, összesített alapon.

               (4)

               Meg kell határozni az érmekibocsátás mennyiségének engedélyezésére vonatkozó eljárási keretekhez kapcsolódó szabályokat.

               (5)

               Az EKB engedélyének megszerzése érdekében az euroövezeti tagállamoknak engedélyezés iránti kérelmet kell benyújtaniuk az EKB-hoz.

               (6)

               Míg az érmék iránti igény becslésére vonatkozó módszertanok az egyes euroövezeti tagállamokban bizonyos fokig eltérhetnek, bizonyos minimális szintű információkat az EKB rendelkezésére kell bocsátani ahhoz, hogy az ellenőrizni tudja az érmekibocsátás jóváhagyni kért mennyiségére vonatkozó igényt.

               (7)

               Az érmekibocsátás jóváhagyott mennyisége az EKB előzetes engedélye nélkül nem növelhető.

               (8)

               Annak érdekében, hogy az euroövezeti tagállamok számára elegendő idő álljon rendelkezésére a kért adatok összeállítására, e határozatnak csak 2016. január 1-jén kell hatályba lépnie,

         ELFOGADTA EZT A HATÁROZATOT:
   1. cikk
   Fogalommeghatározások
   E határozat alkalmazásában a következő fogalommeghatározásokat kell alkalmazni:
   1.   „pénzforgalmi érme” és „emlékérme”: jelentése megegyezik a 729/2014/EU tanácsi rendelet (2) 2. cikkében meghatározottakkal;
   2.   „gyűjtőknek szánt érme”: jelentése megegyezik a 651/2012/EU tanácsi rendelet 1. cikkében meghatározottakkal;
   3.   „érmekibocsátás mennyisége”: az adott naptári évben valamely euroövezeti tagállam által kibocsátott euroérmék összesített mennyisége és az ezen euroövezeti tagállamhoz visszaszolgáltatott euroérmék összesített mennyisége közötti, névértéken kifejezett nettó különbözet.
   2. cikk
   Évenkénti engedélyezés iránti kérelem
   (1)   Minden egyes euroövezeti tagállam évente kérelmet nyújt be az EKB-hoz a következő évben az adott tagállamra jutó érmekibocsátás mennyiségének engedélyezése érdekében. A kérelmet legkésőbb a kérelem tárgyát képező évet megelőző év szeptember 30-ig kell benyújtani.
   (2)   A kérelemnek a kérelmet benyújtó euroövezeti tagállam becsült érmeigényén kell alapulnia, és különbséget kell tennie a pénzforgalmi érmék és a gyűjtőknek szánt érmék között. Minden kérelemnek tartalmaznia kell az igény becsléséhez használt módszertanra vonatkozó általános magyarázatot.
   (3)   A pénzforgalmi érmék esetében a kért mennyiség tartalmazhat a becsült igényt meghaladó bizonyos további összeget egy ésszerű biztonsági tartalék biztosítása érdekében.
   (4)   A pénzforgalmi érmék tekintetében a kérelemnek a következő információkat kell tartalmaznia:

               a)

               a kérelem tárgyát képező évet megelőző év június 30-ra, vagy más időpontra vonatkozó pénzforgalmi adatot, amely a kérelmet benyújtó euroövezeti tagállam által választott módszertannak megfelelően a kérelem tárgyát képező év érmeigényének becslése alapjául szolgál;

               b)

               a kérelmező euroövezeti tagállam által választott módszertannak megfelelően az euroövezeti tagállam által benyújtott kérelem értékeléséhez szükséges bármely más releváns adatot;

               c)

               annak megjelölését, hogy a kért mennyiség tartalmaz-e a (3) bekezdésnek megfelelően igényelt kiegészítő mennyiséget, és ha igen, milyen mértékben; valamint

               d)

               az érmekibocsátás engedélyezni kért mennyiségét.

         (5)   A pénzforgalmi érméket illetően szolgáltatandó további információk között szerepelhetnek a következők, amennyiben azok rendelkezésre állnak és a kérelmező euroövezeti tagállam ezeket az engedélyezés iránti kérelem alátámasztása szempontjából fontosnak tartja:

               a)

               a nemzeti szinten az érmeigényt befolyásoló főbb tényezők;

               b)

               az érmeigényre vonatkozó részletesebb információk, címlet szerinti bontásban; valamint

               c)

               annak megjelölése, hogy nemzeti szinten az érmeigényt befolyásolja-e más euroövezeti tagállamok érmeigénye, és ha igen, mennyiben.

         (6)   A gyűjtőknek szánt érmék tekintetében a kérelemnek a következő információkat kell tartalmaznia:

               a)

               a gyűjtőknek szánt érmék aggregált névértéken mért teljes mennyisége, ideértve a gyűjtőknek szánt érmék denominációjának a listáját is; és

               b)

               annak megjelölése, hogy a kérelem tartalmaz-e biztonsági tartalékot a gyűjtőknek szánt euroérméken megörökítendő, még ismeretlen eseményekre.

         (7)   Amennyiben megállapodás jön létre az Európai Unió és valamely olyan állam vagy terület között, amely nem az Európai Unió tagállama, az állam vagy terület arra való jogosultságára vonatkozóan, hogy az eurót hivatalos pénznemeként használja (a továbbiakban: monetáris megállapodás), és e monetáris megállapodás euroérmék kibocsátására való jogot biztosít az államnak vagy területnek, az adott állam vagy terület általi érmekibocsátás mennyiségét hozzá kell adni a monetáris megállapodásban megjelölt euroövezeti tagállam éves kérelméhez.
   (8)   Amennyiben valamely tagállam vonatkozásában megszűnik az eltérés, az EKB a készpénzcserét megelőző évben elbírálja az ilyen tagállam által az e cikk követelményeinek megfelelően, önkéntesen benyújtott, az érmekibocsátásnak a készpénzcserét követően e tagállamra jutó mennyiségének engedélyezése iránti kérelmet.
   (9)   A Kormányzótanács az engedélyezés iránti kérelmek tárgyát képező évet megelőző naptári év vége előtt határozatot hoz az euroövezetre vonatkozóan az érmekibocsátás éves mennyiségének engedélyezéséről.
   3. cikk
   Értesítés és eseti engedélyezés iránti kérelem
   (1)   Az EKB által az egyes euroövezeti tagállamok vonatkozásában egy naptári évre jóváhagyott érmekibocsátás mennyisége az adott naptári évben nem léphető túl az EKB előzetes engedélye nélkül.
   (2)   Az euroövezeti tagállamok folyamatosan figyelemmel kísérik az érmék iránti igényt. Ha valamely euroövezeti tagállamban az euroérmék iránti tényleges igény várhatóan meghaladja az érmekibocsátás adott naptári évre jóváhagyott mennyiségét, az érintett tagállam haladéktalanul értesíti az EKB-t.
   (3)   Az értesítésnek a következő információkat kell tartalmaznia:

               a)

               azon érmecímlet vagy címletek megjelölése, amelyre vonatkozóan a vártnál magasabb igény mutatkozik; és

               b)

               az érmeigény váratlan emelkedését okozó főbb tényezők részletes leírása.

         (4)   Az értesítés kézhezvételétől számított tíz EKB-munkanapon belül az EKB – az EKB döntéshozó testületeinek részvételét nem igénylő operatív szinten – előzetesen értékelheti az értesítést, és nem kötelező erejű útmutatással szolgálhat az értesítést benyújtó euroövezeti tagállam számára. Az EKB így különösen ajánlhatja az érmekibocsátás további mennyiségének növelését, amennyiben a bejelentett magasabb érmeigény nem tűnik elegendőnek a tényleges igény kielégítésére, ami az (1) bekezdés szerinti kötelezettség lehetséges megsértéséhez vezetne.
   (5)   Amennyiben a magasabb érmeigény a (4) bekezdésben említett időtartam eltelte után is fennáll, az euroövezeti tagállam indokolatlan késedelem nélkül az érmekibocsátás további mennyiségére vonatkozó, eseti engedélyezés iránti kérelmet nyújt be az EKB-hez.
   (6)   Az eseti engedélyezés iránti kérelemben meg kell határozni az érmekibocsátás mennyiségének javasolt emelését, és részletes információkkal kell szolgálni az érmék iránti igény váratlan, az éves engedélyezési kérelemben előre nem látott növekedését okozó főbb tényezőkről.
   (7)   A Kormányzótanács egyedi határozatot hoz az eseti engedélyezés iránti kérelemről.
   4. cikk
   Hatálybalépés
   Ez a határozat 2016. január 1-jén lép hatályba.
   5. cikk
   Címzettek
   Ennek a határoznak az euroövezeti tagállamok a címzettjei.

      Kelt Frankfurt am Mainban, 2015. december 4-én.

            az EKB elnöke

         Mario DRAGHI

      (1)  Az Európai Parlament és a Tanács 651/2012/EU rendelete (2012. július 4.) az euroérmék kibocsátásáról (HL L 201., 2012.7.27., 135. o.).

      (2)  A Tanács 729/2014/EU rendelete (2014. június 24.) a forgalomba hozatalra szánt euroérmék címleteiről és műszaki előírásairól (HL L 194., 2014.7.2., 1. o.).


title: 2007/376/EK: A Tanács Határozata ( 2007. február 15. ) az egyrészről az Európai Közösség és annak tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodáshoz csatolt, a Bolgár Köztársaság és Románia Európai Unióhoz való csatlakozására figyelemmel készült második kiegészítő jegyzőkönyv aláírásáról és ideiglenes alkalmazásáról

text:
               2.6.2007

               HU

               Az Európai Unió Hivatalos Lapja

               L 141/67

      A TANÁCS HATÁROZATA

   (2007. február 15.)
   az egyrészről az Európai Közösség és annak tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodáshoz csatolt, a Bolgár Köztársaság és Románia Európai Unióhoz való csatlakozására figyelemmel készült második kiegészítő jegyzőkönyv aláírásáról és ideiglenes alkalmazásáról
   (2007/376/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 57. cikke (2) bekezdésére, 71. cikkére, 80. cikke (2) bekezdésére, valamint 133. cikke (1) bekezdésére, 133. cikke (5) bekezdésére és 181. cikkére, összefüggésben 300. cikke (2) bekezdésének első albekezdésében az első mondattal,
   tekintettel a 2005-ös csatlakozási okmányra (1) és különösen annak 6. cikke (2) bekezdésére,
   tekintettel a Bizottság javaslatára,
   mivel:

               (1)

               2006. október 23-án a Tanács felhatalmazta a Bizottságot, hogy az Európai Közösség és tagállamai nevében eljárva tárgyalásokat folytasson Mexikóval a Bolgár Köztársaság és Románia Európai Unióhoz való csatlakozására figyelemmel készült második kiegészítő jegyzőkönyvnek az egyrészről az Európai Közösség és annak tagállamai (2), másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodáshoz való csatolásáról.

               (2)

               A tárgyalások eredményesen lezárultak.

               (3)

               A második kiegészítő jegyzőkönyv szövege rendelkezik a jegyzőkönyv hatálybalépés előtti ideiglenes alkalmazásáról.

               (4)

               A második kiegészítő jegyzőkönyvet, a későbbi időpontban történő megkötésre is figyelemmel, a Közösség és a tagállamok nevében alá kell írni,

         A KÖVETKEZŐKÉPPEN HATÁROZOTT:
   1. cikk
   A Tanács elnöke felhatalmazást kap az egyrészről az Európai Közösség és annak tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodáshoz csatolt, a Bolgár Köztársaság és Románia Európai Unióhoz való csatlakozására figyelemmel készült második kiegészítő jegyzőkönyv aláírására jogosult személy(eke)t.
   A második kiegészítő jegyzőkönyv szövegét csatolták e határozathoz.
   2. cikk
   Az Európai Közösségnek és tagállamai az aláírás időpontjától átmenetileg alkalmazzák a kiegészítő jegyzőkönyv szabályait, figyelemmel annak későbbi időpontban történő megkötésére.

      Kelt Brüsszelben, 2007. február 15-én.

            a Tanács részéről

            az elnök

         W. SCHÄUBLE

      (1)  HL L 157., 2005.6.21., 203. o.

      (2)  HL L 276., 2000.10.28., 45. o.

         MÁSODIK KIEGÉSZÍTŐ JEGYZŐKÖNYV

      az egyrészről az Európai Közösség és annak tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodáshoz, a Bolgár Köztársaság és Románia Európai Unióhoz való csatlakozására figyelemmel
      A BELGA KIRÁLYSÁG,
      A CSEH KÖZTÁRSASÁG,
      A DÁN KIRÁLYSÁG,
      A NÉMETORSZÁGI SZÖVETSÉGI KÖZTÁRSASÁG,
      AZ ÉSZT KÖZTÁRSASÁG,
      A GÖRÖG KÖZTÁRSASÁG,
      A SPANYOL KIRÁLYSÁG,
      A FRANCIA KÖZTÁRSASÁG
      ÍRORSZÁG,
      AZ OLASZ KÖZTÁRSASÁG,
      A CIPRUSI KÖZTÁRSASÁG,
      A LETT KÖZTÁRSASÁG,
      A LITVÁN KÖZTÁRSASÁG,
      A LUXEMBURGI NAGYHERCEGSÉG,
      A MAGYAR KÖZTÁRSASÁG,
      A MÁLTAI KÖZTÁRSASÁG,
      A HOLLAND KIRÁLYSÁG,
      AZ OSZTRÁK KÖZTÁRSASÁG,
      A LENGYEL KÖZTÁRSASÁG,
      A PORTUGÁL KÖZTÁRSASÁG,
      A SZLOVÉN KÖZTÁRSASÁG,
      A SZLOVÁK KÖZTÁRSASÁG,
      A FINN KÖZTÁRSASÁG,
      A SVÉD KIRÁLYSÁG,
      NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,
      (a továbbiakban az Európai Közösség tagállamai)
      AZ EURÓPAI KÖZÖSSÉG,
      (a továbbiakban a Közösség)
      A MEXIKÓI EGYESÜLT ÁLLAMOK,
      (a továbbiakban: Mexikó)
      valamint
      A BOLGÁR KÖZTÁRSASÁG,
      ROMÁNIA,
      (a továbbiakban: az új tagállamok)
      MIVEL 1997. december 8-án Brüsszelben aláírásra került és 2000. október 1-jén hatályba lépett az egyrészről a Közösség és annak tagállamai, valamint másrészről Mexikó között létrejött gazdasági partnerségi, politikai koordinációs és együttműködési megállapodás (a továbbiakban: megállapodás);
      MIVEL 2004. április 2-án Mexico City-ben és 2004. április 29-én Brüsszelben aláírásra került a megállapodáshoz csatolt első kiegészítő jegyzőkönyv;
      MIVEL 2005. április 25-én Luxemburgban aláírásra került a Bolgár Köztársaságnak és Romániának az Európai Unióhoz való csatlakozásáról szóló szerződés (a továbbiakban: csatlakozási szerződés);
      MIVEL a csatlakozási szerződés és különösen a csatlakozási szerződéshez csatolt csatlakozási okmány 6. cikkének (2) bekezdése szerint az új tagállamok csatlakozása a megállapodáshoz az ahhoz csatolt jegyzőkönyv aláírása útján történik;
      MIVEL a megállapodás 55. cikke kimondja, hogy: „E megállapodás alkalmazásában »a Felek«: egyrészről a Közösség vagy annak tagállamai, illetve a Közösség és annak tagállamai, összhangban azoknak az Európai Közösséget létrehozó szerződés szerinti hatáskörével, másrészről pedig Mexikó”;
      MIVEL a megállapodás 56. cikke kimondja, hogy: „E megállapodást egyrészről azokon a területeken kell alkalmazni, amelyeken az Európai Közösséget létrehozó szerződés alkalmazandó, az abban a szerződésben meghatározott feltételekkel, másrészről a Mexikói Egyesült Államok területén.”;
      MIVEL a megállapodás 59. cikke kimondja, hogy: „E megállapodás két-két példányban készült angol, dán, finn, francia, görög, holland, olasz, német, portugál, spanyol és svéd nyelven, és valamennyi szöveg egyaránt hiteles.”;
      MIVEL a megállapodáshoz csatolt első kiegészítő jegyzőkönyv a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz történő csatlakozásának figyelembevétele céljából készült;
      MIVEL a megállapodás cseh, észt, lengyel, lett, litván, magyar, máltai, szlovák és szlovén nyelvű változatai ugyanazon feltételek mellett váltak hitelessé, mint a megállapodás eredeti nyelvein megfogalmazott változatai;
      MIVEL a Közösségnek – tekintettel az új tagállamok Európai Unióhoz való csatlakozásának időpontjára – a jegyzőkönyv hatálybalépéséhez szükséges valamennyi belső eljárás befejeződése előtt szüksége lehet a jegyzőkönyv rendelkezéseinek alkalmazására;
      MIVEL e jegyzőkönyv 5. cikkének (3) bekezdése lehetővé teszi a Közösség és annak tagállamai számára, hogy a jegyzőkönyv hatálybalépéséhez szükséges valamennyi belső eljárás befejeződése előtt ideiglenesen alkalmazzák a jegyzőkönyvet,
      A KÖVETKEZŐKBEN ÁLLAPODTAK MEG:
      1. cikk
      A Bolgár Köztársaság és Románia szerződő félként csatlakozik az egyrészről az Európai Közösség és annak tagállamai, valamint másrészről a Mexikói Egyesült Államok között létrejött gazdasági partnerségi, politikai koordinációs és együttműködési megállapodáshoz.
      2. cikk
      Hat hónappal e jegyzőkönyv parafálását követően a Közösség továbbítja a tagállamoknak és Mexikónak a megállapodás bolgár és román nyelvű változatát. E jegyzőkönyv hatálybalépésére figyelemmel az új nyelvi változatok az e jegyzőkönyv jelenlegi nyelvein készült változatokra vonatkozóakkal megegyező feltételek mellett válnak hitelessé.
      3. cikk
      E jegyzőkönyv a megállapodás szerves részét képezi.
      4. cikk
      Ez a megállapodás két-két eredeti példányban készült angol, bolgár, cseh, észt, dán, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, valamint szlovén nyelven, amely szövegek mindegyike egyaránt hiteles.
      5. cikk
      (1)   E jegyzőkönyvet a Közösség, a tagállamok nevében az Európai Unió Tanácsa, valamint Mexikó saját eljárásának megfelelően jóváhagyja.
      (2)   E jegyzőkönyv azt a napot követő hónap első napján lép hatályba, amikor a felek kölcsönösen értesítik egymást a hatálybalépéshez szükséges eljárások befejeződéséről.
      (3)   A (2) bekezdés sérelme nélkül a felek megállapodnak abban, hogy a Közösség és annak tagállamai a jegyzőkönyv hatálybalépéséhez szükséges belső eljárásaik befejeződéséig ezen jegyzőkönyv rendelkezéseit legfeljebb 12 hónapos időtartamra alkalmazzák attól az időponttól számítva, amikor a Közösség és annak tagállamai értesítést küldenek az ehhez szükséges eljárásaik befejeződéséről és Mexikó értesítést küld a jegyzőkönyv hatálybalépéséhez szükséges eljárásainak befejeződéséről.
      (4)   Az értesítést az Európai Unió Tanácsa főtitkárához kell megküldeni, aki a megállapodás letéteményese.

         Cъставено в Брюкссл на двалесет и първи февруари две хиляди и седма година.
         Hecho en Bruselas, el veintiuno de febrero del dos mil siete.
         V Bruselu dne dvacátého prvního února dva tísíce sedm.
         Udfærdiget i Bruxelles den enogtyvende februar to tusind og syv.
         Geschehen zu Brüssel am einundzwanzigsten Februar zweitausendsieben.
         Kahe tuhande kuuenda aasta veebruarikuu kahekümne esimesel päeval Brüsselis.
         Έγινε στις Βρυξέλλες, στις είκοσι μία Φεβρουαρίου δύο χιλιάδες επτά.
         Done at Brussels on the twenty-first day of February in the year two thousand and seven.
         Fait à Bruxelles, le vingt et un février deux mille sept.
         Fatto a Bruxelles, addì ventuno febbraio duemilasette.
         Briselē, divtūkstoš septītā gada divdesmit pirmajā februārī.
         Priimta du tūkstančiai septintų metų vasario dvidešimt pirmą dieną Briuselyje.
         Kelt Brüsszelben, a kettőezer hetedik év február havának huszonegyedik napján.
         Maghmul fi Brussell, fil-wiehed u ghoxrin jum ta' Frar tas-sena elfejn u sebgha.
         Gedaan te Brussel, de eenentwintigste februari tweeduizend zeven.
         Sporządzono w Brukseli dnia dwudziestego pierwszego lutego roku dwa tysiące siódmego.
         Feito em Bruxelas, em vinte e um de Fevereiro de dois mil e sete.
         Întocmit la Bruxelles, douăzeci și unu februarie două mii șapte.
         V Bruseli dvadsiateho prvého februára dvetisícsedem.
         V Bruslju, enaindvajsetega februarja leta dva tisoč sedem.
         Tehty Brysselissä kahdentenakymmenentenäensimmäisenä päivänä helmikuuta vuonna kaksituhattaseitsemän.
         Som skedde i Bryssel den tjugoförsta februari tjugohundrasju.

            За държавите-членки
            Рог los Estados miembros
            Za členské státy
            For medlemsstaterne
            Für die Mitgliedstaaten
            Liikmesriikide nimel
            Για τα κράτη μέλη
            For the Member States
            Pour les États membres
            Per gli Stati membri
            Dalībvalstu vārdā
            Valstybių narių vardu
            A tagállamok részéről
            Għall-Istati Membri
            Voor de lidstaten
            W imieniu państw członkowskich
            Pelos Estados-Membros
            Pentru statele membre
            Za členské štáty
            Za države članice
            Jäsenvaltioiden puolesta
            På medlemsstaternas vägnar

            За Европейската общност
            Por la Comunidad Europea
            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vardu
            az Europai Közösség részéről
            Għall-Komunita Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Pentru Comunitatea Europeană
            Za Európske spoločenstvo
            Za Evropsko skupnost
            Euroopan yhteisön puolesta
            På Europeiska gemenskapens vägnar

            За Съединените мексикански щати
            Por los Estados Unidos Mexicanos
            Za Spojene státy mexické
            For De Forenede Mexicanske Stater
            Für die Vereinigten Mexikanischen Staaten
            Mehhiko Ühendriikide nimel
            Για τις Ηνωμένες Πολιτείες του Μεξικού
            For the United Mexican States
            Pour les États-Unis mexicains
            Per gli Stati Uniti messicani
            Meksikas Savienoto Valstu vārdā
            Meksikos Jungtinių Valstijų vardu
            a Mexikói Egyesült Államok részéről
            Għall-Istati Uniti Messikani
            Voor de Verenigde Mexicaanse Staten
            W imieniu Meksykańskich Stanów Zjednoczonych
            Pelos Estados Unidos Mexicanos
            Pentru Statele Unite Mexicane
            Za Spojené Státy mexické
            Za Združene države Mehike
            Meksikon yhdysvaltojen puolesta
            För Mexikos förenta stater


title: A Tanács 2003/582/KKBP határozata (2003. július 21.) az Európai Unió és az Orosz Föderáció közötti megállapodás megkötéséről, ez utóbbinak Bosznia és Hercegovinában az Európai Unió Rendőri Missziójában (EUPM) való részvételéről

text:
Fontos jogi nyilatkozat

|

32003D0582

Hivatalos Lap L 197 , 05/08/2003 o. 0037 - 0037

		A Tanács 2003/582/KKBP határozata(2003. július 21.)az Európai Unió és az Orosz Föderáció közötti megállapodás megkötéséről, ez utóbbinak Bosznia és Hercegovinában az Európai Unió Rendőri Missziójában (EUPM) való részvételérőlAZ EURÓPAI UNIÓ TANÁCSA,tekintettel az Európai Unióról szóló szerződésre, és különösen annak 24. cikkére,tekintettel az elnökség ajánlására,mivel:(1) A Tanács elfogadta az Európai Unió Rendőri Missziójáról szóló, 2002. március 11-i 2002/210/KKBP együttes fellépést [1], valamint az Európai Unió Rendőri Missziójáról szóló 2002/210/KKBP együttes fellépés módosításáról szóló, 2003. február 27-i 2003/141/KKBP [2] és 2003. március 17-i 2003/188/KKBP [3] együttes fellépéseket.(2) A 2002/210/KKBP együttes fellépés 8. cikkének (3) bekezdése előírja, hogy a harmadik államoknak az EUPM-ben való részvételével kapcsolatos részletes szabályokat az Európai Unióról szóló szerződés 24. cikke alapján megkötött megállapodások határozzák meg.(3) Az elnökségnek a tárgyalások megkezdésére való felhatalmazásáról szóló 2002. október 14-i tanácsi határozatnak megfelelően az elnökség megállapodást kötött az Orosz Föderációval az EUPM-ben való részvételéről.(4) Az Európai Unió és az Orosz Föderáció megállapodott abban, hogy a megállapodás szövegét egy levélváltáshoz csatolják, a megállapodást pedig az aláírástól a hatálybalépésig ideiglenesen kell alkalmazni.(5) E levélváltást alá kell írni, a megállapodást pedig az Európai Unió nevében jóvá kell hagyni,A KÖVETKEZŐKÉPPEN HATÁROZOTT:1. cikkA levélváltást, valamint az ahhoz csatolt, az Európai Unió és az Orosz Föderáció közötti, ez utóbbinak az Európai Unió Rendőri Missziójában (EUPM) Bosznia és Hercegovinában való részvételéről szóló megállapodást az Európai Unió nevében a Tanács jóváhagyja.A levélváltás és a megállapodás szövegét csatolták e határozathoz.2. cikk(1) A Tanács elnöke felhatalmazást kap arra, hogy kijelölje a levélváltásnak az Európai Uniót jogilag kötelező aláírására jogosult személy(eke)t.(2) A tanács elnöke felhatalmazást kap arra, hogy a levélváltásban említett értesítést elvégezze.3. cikkEzt a határozatot az Európai Unió Hivatalos Lapjában ki kell hirdetni.4. cikkEz a határozat a kihirdetésének napján lép hatályba.Kelt Brüsszelben, 2003. július 21-én.a Tanács részérőlaz elnökF. Frattini[1] HL L 70., 2002.3.13., 1. o.[2] HL L 53., 2003.2.28., 63. o.[3] HL L 73., 2003.3.19., 9. o.--------------------------------------------------


title: Az Európai Parlament Elnökségének határozata ( 2004. március 29. ) az európai szintű politikai pártokra irányadó előírásokról és finanszírozásuk szabályairól szóló, 2004/2003/EK európai parlamenti és tanácsi rendelet végrehajtására vonatkozó eljárásokról

text:
               9.4.2011

               HU

               Az Európai Unió Hivatalos Lapja

               C 112/1

         AZ EURÓPAI PARLAMENT ELNÖKSÉGÉNEK HATÁROZATA
   (2004. március 29.) (1)

   az európai szintű politikai pártokra irányadó előírásokról és finanszírozásuk szabályairól szóló, 2004/2003/EK európai parlamenti és tanácsi rendelet végrehajtására vonatkozó eljárásokról
   2011/C 112/01
   AZ ELNÖKSÉG
   tekintettel az Európai Közösséget létrehozó szerződésre és különösen annak 191. cikkére,
   tekintettel az európai szintű politikai pártokra irányadó előírásokról és finanszírozásuk szabályairól szóló, 2003. november 4-i 2004/2003/EK európai parlamenti és tanácsi rendeletre (2), és különösen 9. cikkének (1) bekezdésére,
   tekintettel a 2002. június 25-i, az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendeletre (3) (a továbbiakban „a költségvetési rendelet”), a 2002. december 23-i, az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló 2342/2002/EK, Euratom bizottsági rendeletre (4) (a továbbiakban „a részletes végrehajtási szabályokat megállapító rendelet”),
   tekintettel a Parlament eljárási szabályzata 23. cikkének (11) bekezdésére,
   mivel

               (1)

               szükséges az európai szintű politikai pártok és az európai szintű politikai alapítványok finanszírozásához való hozzájárulásra irányuló támogatások biztosítására és kezelésére vonatkozó eljárások megállapítása,

               (2)

               az európai szintű politikai pártok és az európai szintű politikai alapítványok pénzügyi támogatása a költségvetési rendelet 108. és azt követő cikkei alapján működési támogatásnak minősül,

               (3)

               az európai szintű politikai alapítványok pénzügyi támogatása az európai szintű politikai pártok pénzügyi támogatásának a kiegészítése, mivel előbbi számára feltétel, hogy egy európai szintű politikai párt tagja legyen, illetve hogy utóbbi hosszú távú céljainak elérésében kiegészítő szerepet játsszon. A hatékony és eredményes pénzgazdálkodás és az átláthatóság érdekében valamennyi pénzügyi támogatás esetében az Elnökség határozatára van szükség, amelyről értesítik a kedvezményezettet,

         A KÖVETKEZŐ HATÁROZATOT HOZZA:
   1. cikk
   Tárgy
   E rendelkezések meghatározzák az európai szintű politikai pártokra irányadó előírásokról és finanszírozásuk szabályairól szóló, 2003. november 4-i 2004/2003/EK európai parlamenti és tanácsi rendelet végrehajtására vonatkozó eljárásokat.
   Kifejezetten eltérő rendelkezések hiányában e szabályok az európai szintű politikai pártokra (a továbbiakban „pártok”) és az európai szintű politikai alapítványokra (a továbbiakban „alapítványok") egyaránt vonatkoznak.
   1a. cikk
   A pártok és alapítványok finanszírozását illetően az Elnökség minden parlamenti ciklus elején elfogad egy tájékoztató jellegű többéves pénzügyi keretet, amely a pártonként elkülönített alapösszeg és az érintett párt képviselőinek száma függvényében meghatározott kiegészítő összeg referenciaértékén alapul. Az Európai Parlament költségvetési hatósága számára ez a keret képezi majd az alapvető viszonyítási alapot az éves költségvetési eljárásban, a Szerződés által a költségvetési hatóságra ruházott jogkör sérelme nélkül.
   2. cikk
   Pályázati felhívás
   Az Európai Parlament minden év első félévében közzétesz egy pályázati felhívást a pártok és alapítványok finanszírozásának céljával adott támogatások odaítélésére. A közzétett dokumentum meghatározza a jogosultsági feltételeket, a közösségi finanszírozás biztosítására vonatkozó rendelkezéseket és a folyósítás javasolt ütemezését.
   3. cikk
   Finanszírozásra irányuló pályázat
   (1)   A 2004/2003/EK rendelet 4. cikke alkalmazásában valamennyi, az Európai Unió általános költségvetéséből támogatáshoz jutni kívánó szervezetnek írásban kell pályáznia az Európai Parlament elnökéhez a támogatás igénylésének költségvetési évét megelőző év október 1-jéig. A 2004/2003/EK rendelet 3. cikkének rendelkezéseit a pályázat benyújtásának időpontjában kell teljesíteni, és a finanszírozás teljes ideje alatt fenn kell tartani.
   (2)   A támogatási kérelemre vonatkozó formanyomtatvány e határozathoz mellékelve található (1. melléklet), illetve elérhető a Parlament internetes honlapján.
   (3)   A 2004/2003/EK rendelet 4. cikke (3) bekezdésének rendelkezései alapján valamennyi értesítést továbbítani kell az Európai Parlament elnökének.
   4. cikk
   Határozat a finanszírozásra irányuló pályázatról
   (1)   A főtitkár javaslata alapján az Elnökség a 2004/2003/EK rendelet 3. és 4. cikke által meghatározott feltételek alapján megvizsgálja a finanszírozásra irányuló pályázatokat abból a célból, hogy meghatározza, mely pályázatok jogosultak a finanszírozásra. Az Elnökség, illetve az elnökségi határozat előkészítése során a főtitkár felkérheti a pályázót további igazoló dokumentumok benyújtására vagy a pályázathoz csatolt igazoló dokumentumok kifejtésére, egy meghatározott határidőn belül.
   (2)   Az Elnökség a pályázott támogatás költségvetési évének január 1-jét megelőzően összeállítja a kedvezményezettek listáját és a megítélt támogatások összegét. Amennyiben egy támogatásra irányuló pályázatot nem fogadnak el, az Elnökség ugyanabban a határozatban kifejti az elutasítás indokait, különösen a 2004/2003/EK rendelet 3. és 4. cikke által meghatározott feltételekre tekintettel.
   Amennyiben a parlamenti karácsonyi szünet előtti utolsó elnökségi ülés időpontja alapján nem lehetséges a kérelmek vizsgálatának megfelelő időben történő befejezése, az első albekezdésben megállapított határidő kivételes esetekben meghosszabbítható.
   Az Elnökség a határozatát az (1) bekezdésben meghatározott értékelésre alapozza. Figyelembe kell vennie a pályázó körülményeiben a pályázat benyújtása után bekövetkezett változásokat a 2004/2003/EK rendelet 4. cikkének (3) bekezdése szerint beérkezett értesítések alapján, valamint az általánosan ismert változásokat.
   A 2004/2003/EK rendelet 10. cikke (1) bekezdése b) pontjának értelmében a pártoknak juttatott támogatás összegét annak alapján határozzák meg, hogy a kérelem benyújtási határidejének utolsó napján a kérelmező pártnak hány európai parlamenti képviselő a tagja, kivéve azt az esetet, amikor az európai parlamenti képviselők száma új tagállamok csatlakozása miatt növekszik.
   Ha a finanszírozást kérő szervezetek vagy a kérelmező párthoz tartozó képviselők számának változása miatt a kérelmezők számára szánt összeg jelentősen eltér az 1a. cikk alapján elvárt összegtől, a főtitkár haladéktalanul értesíti erről az Elnökséget, amely kérheti az elnököt, hogy terjesszen be javaslatot az illetékes bizottságnak a rendelkezésre álló források módosításáról.
   (3)   A főtitkár vagy az általa megfelelően felhatalmazott személy írásban értesíti a pályázókat a pályázatukkal kapcsolatban hozott határozatról. A támogatás megítélése esetén az értesítés mellékletként tartalmazza a támogatásról szóló elnökségi határozatot. Amennyiben a támogatást nem ítélték meg, az értesítés tartalmazza az Elnökség elutasításának indokait. Az elutasított pályázókat a kedvezményezetteknek a támogatás odaítéléséről szóló értesítését követő 15 naptári napon belül kell tájékoztatni arról, hogy pályázatukat elutasították.
   5. cikk
   A támogatási határozat
   A kedvezményezett részére nyújtott támogatás a költségvetési rendelet 108. cikke (1) bekezdése utolsó albekezdésének második alternatívája értelmében a támogatás odaítéléséről szóló, a kedvezményezetthez eljuttatott elnökségi határozat tárgyát képezi. A támogatási határozat tervezetének másolata e jogszabály mellékletében található (2. melléklet).
   6. cikk
   Kifizetés
   (1)   Amennyiben az Elnökség nem hoz ezzel ellentétes határozatot, a kedvezményezettek részére a legnagyobb támogatási összeg 80%-át kitevő egyszeri előfinanszírozási részlet a támogatási határozattól számított 15 napon belül kerül kifizetésre. A legnagyobb támogatási összeg 100%-át kitevő előfinanszírozás lehetséges, ha a kedvezményezett a költségvetési rendelet végrehajtási szabályai 182. cikkének megfelelően garanciát nyújt be az odaítélt támogatás 40%-ának fedezetére.
   (2)   A fennmaradó összeget a munkaprogram végrehajtása során a kedvezményezettnél ténylegesen felmerült kiadások alapján akkor kell kifizetni, ha a közösségi finanszírozásra való jogosultság időszaka véget ért. Amennyiben a korábbi kifizetések teljes összege meghaladja a támogatás végleges összegét, az Európai Parlament visszaköveteli a jogalap nélkül kifizetett összegeket.
   (3)   A költségvetési év végét követő május 15. előtt, de legkésőbb június 30-án a kedvezményezettnek be kell nyújtania az alábbi dokumentumokat annak érdekében, hogy a támogatás fennmaradó összege kifizetésre kerüljön:

               —

               záróbeszámoló a munkaprogram megvalósításáról az 1. melléklet II. szakaszában (2.1.) meghatározottaknak megfelelően;

               —

               pénzügyi zárójelentés a ténylegesen felmerült elszámolható költségekről, az előzetes költségvetés szerkezete alapján;

               —

               a kiadások és a bevételek átfogó összesítése a kedvezményezett számláinak megfelelően, a támogatási határozat által lefedett jogosultsági időszakra, a pártok esetében pontosan feltüntetve a párt által a következő pénzügyi évre átvitt többlet összegét, illetve a pénzügyi tartalék céljára elkülönítendő összeget;

               —

               az adományozókat és az adományozónként évi 500 eurót meghaladó adományokat tartalmazó, a 2004/2003 rendelet 6. cikke (1) bekezdésének b) pontjában meghatározott lista;

               —

               a 10 000 eurót meghaladó szerződések listája az irodákra vonatkozó lízingszerződések és a javadalmazásban részesülő alkalmazottakra vonatkozó munkaszerződések kivételével, a szerződéses partnernek, címének és az áruk vagy szolgáltatások körének megjelölésével;

               —

               a nemzeti jogszabályok által könyvvizsgáló tevékenység végzésére feljogosított, valamennyi európai szintű párt és alapítvány számára a Parlament által kijelölt független szerv vagy szakértő által készített külső könyvvizsgálói jelentés a kedvezményezett számláiról.

         (4)   A külső könyvvizsgálat célja annak hitelesítése, hogy:

               —

               a pénzügyi kimutatásokat a kedvezményezett esetében alkalmazandó nemzeti jogszabályokkal összhangban készítették el, azok nem tartalmaznak tárgyi tévedést, valamint valós és hű képet mutatnak a pénzügyi helyzetről és a működési eredményekről;

               —

               a kedvezményezett által az Európai Parlamentnek benyújtott pénzügyi bizonylatok megfelelnek a támogatás odaítéléséről szóló elnökségi határozat pénzügyi rendelkezéseinek,

               —

               a feltüntetett költségek valóban felmerültek;

               —

               a bevételek kimutatása teljes;

               —

               a 2004/2003/EK rendelet 6., 7., 8. cikkeiből és a 10. cikk (2) bekezdéséből eredő kötelezettségeket teljesítették;

               —

               a pártoknak juttatott támogatások tekintetében az előző pénzügyi évből áthozott többlet a pénzügyi év első negyedéve során felhasználásra került, a 6a. cikkben foglaltaknak megfelelően;

               —

               a pártoknak juttatott támogatás tekintetében a költségvetési rendelet 109. cikkének (4) bekezdésében foglalt kötelezettségeknek eleget tettek.

         Az ellenőrt a Parlament bízza meg a költségvetési rendelet szerződések odaítélésére vonatkozó eljárásainak megfelelően. A könyvvizsgálói díjak a Parlamentet terhelik.
   (5)   Az Elnökség a főtitkár javaslata alapján a (3) bekezdésben felsorolt dokumentumok beérkezése után két hónapon belül jóváhagyja a munkaprogram végrehajtásáról szóló záróbeszámolót és a pénzügyi zárójelentést.
   Az Elnökség – valamint az elnökségi határozat elkészítésekor a főtitkár – a kedvezményezettől igazoló dokumentumokat vagy bármely más szükségesnek vélt tájékoztatást kérhet, melyet szükségesnek talál a záróbeszámoló és a pénzügyi zárójelentés jóváhagyásához. 15 nap áll a kedvezményezett rendelkezésére az igazoló dokumentumok benyújtására.
   Az érintett kedvezményezett képviselőinek meghallgatása után az Elnökség elutasíthatja a záróbeszámolót és a pénzügyi zárójelentést, és kérheti egy új beszámoló és új pénzügyi jelentés benyújtását. 15 nap áll a kedvezményezett rendelkezésére új beszámoló és új pénzügyi jelentés benyújtására.
   Amennyiben a Parlament nem válaszol írásban a fent említett két hónapos időszakon belül, a beszámoló és a pénzügyi zárójelentés elfogadottnak minősülnek.
   (6)   A kedvezményezett értesíti a Parlamentet a parlamenti előfinanszírozásból származó kamatokról és azzal egyenértékű hasznokról. Az értesítést a fennmaradó összeg kifizetésére vonatkozó kérelemmel együtt kell továbbítani, mely lezárja az előfinanszírozási eljárást. E kamatokra a főtitkár vagy annak megbízottja beszedési utalványt bocsát ki.
   6a. cikk
   A következő pénzügyi évre történő átvitel és tartalékszámla (csak a pártokra vonatkozik)
   (1)   Többletbevétel
   A költségvetési rendelet 109. cikke (4) bekezdésében foglaltak értelmében az N. pénzügyi év többletbevételéből a következő pénzügyi évre átvihető és külön tartalékba helyezhető összeget úgy határozzák meg, hogy kiszámolják a különbséget az összes támogatható költség és

               a)

               a 4. cikk (2) bekezdésével összhangban az Európai Parlament által az N. pénzügyi évben juttatott eredeti támogatás összege között, valamint

               b)

               a pártnak a támogatható költségek fedezésére előirányzott saját forrásai között, miután a párt a nem támogatható költségeit kizárólag saját forrásból már fedezte, és

               c)

               az N-1. pénzügyi évből átvitt többlet között.

         (2)   A következő pénzügyi évre átvihető többlet

               a)

               Az N+1. pénzügyi évre átvihető többletbevétel nem haladhatja meg az (1) bekezdés a) és b) albekezdései szerinti összes bevétel 25%-át.

               b)

               A ténylegesen átvitt összeget az N. év záróegyenlegében „az N+1. pénzügyi év első negyedévében a támogatható költségek fedezésére felhasználható, az N+1. pénzügyi évre átvihető céltartalék” címen kell feltüntetni. Az ebben a céltartalékban elkülönített összegek az N. pénzügyi évre vonatkozó támogatható költségnek minősülnek.

               c)

               A szóban forgó céltartalékot az N+1. pénzügyi év eredménykimutatásában kell feltüntetni. Az N+1. év március 31-én elkészítendő időközi elszámolásban fel kell tüntetni az addig a napig ténylegesen felmerülő támogatható költségeket. Amennyiben a céltartalék összege meghaladja ezeket a költségeket, a két összeg közötti különbséget az N. évre vonatkozó támogatás végső meghatározásakor a 7. cikknek megfelelően le kell vonni a támogatásból.

         (3)   Külön tartalékszámla

               a)

               A záró pénzügyi mérleg passzívái között szerepelhet egy fajlagos tartalékszámla, amelyen kizárólag az (1) bekezdésben említett többletbevétel kerül jóváírásra.

               b)

               A külön tartalékszámlán szerepeltethető többletbevétel nem haladhatja meg az (1b) bekezdésben említett bevétel és a ténylegesen felmerülő vagy az N+1. pénzügyi évre átvihető céltartalékban foglalt támogatható költségek fedezésére szükséges saját források legkisebb névleges hányadának (15%) különbségét.

               c)

               A külön tartalékszámlán nem lehet jóváírni olyan összeget, amelynek következtében annak összege meghaladná a költségvetési rendelet 109. cikk (4) bekezdésének harmadik albekezdésében meghatározott referenciaösszeget, amely az utolsó három pénzügyi év összesített bevételének számtani közepe.

         7. cikk
   A támogatás végleges összegének meghatározása
   (1)   Az ellenőrzésekkel és könyvvizsgálatokkal összefüggésben utólag beérkezett információk sérelme nélkül, az ezirányú kérelmet benyújtó kedvezményezett képviselőinek meghallgatása után az Elnökség meghatározza a kedvezményezett részére nyújtandó támogatás végleges összegét a 6. cikk (3) bekezdésében felsorolt, általa jóváhagyott dokumentumok alapján.
   (2)   A kedvezményezett részére a Parlament által folyósított teljes összeg semmilyen körülmények között sem haladhatja meg:

               —

               a támogatási határozat I.3. cikkének (2) bekezdésében meghatározott legmagasabb támogatási összeget,

               —

               a ténylegesen felmerült elszámolható költségek 85%-át.

         (3)   A támogatás nem haladhatja meg a munkaprogramot megvalósító kedvezményezett működési költségvetésében felmerülő bevételek és az elszámolható kiadások kiegyenlítéséhez szükséges összeget, és a költségvetési rendelet 109. cikkének (4) bekezdése, valamint e szabályzat 6. cikke szerint semmilyen esetben sem termelhet nyereséget a kedvezményezett számára. Bármely többlet a támogatás megfelelő csökkentését vonja maga után.
   (4)   A támogatás így meghatározott végleges összege és a támogatási határozat alapján teljesített korábbi kifizetések halmozott összege alapján az Elnökség meghatározza a kifizetendő fennmaradó összeget, mely egyenlő a kedvezményezett részére még kifizetendő összeggel. Amennyiben a korábbi kifizetések együttes halmozott összege meghaladja a támogatás végleges összegét, a főtitkár vagy megbízottja a többlet tekintetében beszedési utalványt bocsát ki.
   8. cikk
   A támogatás felfüggesztése és csökkentése
   A főtitkár javaslatára az Elnökség felfüggeszti a kifizetést, illetve csökkenti a támogatást, és adott esetben visszavonja a támogatási határozatot, és kérheti a megfelelő visszafizetést,

               (a)

               a támogatásnak a 2004/2003/EK rendelet által nem engedélyezett kiadás fedezésére való felhasználása esetén;

               (b)

               a 2004/2003/EK rendelet 4. cikkének (3) bekezdése által meghatározott értesítés elmulasztása esetén;

               (c)

               a 2004/2003/EK rendelet 3. és 6. cikke által meghatározott feltételek és kötelezettségek elmulasztása esetén;

               (d)

               a költségvetési rendelet 93. vagy 94. cikke által meghatározott feltételek valamelyikének fennállása esetén.

         Az Elnökség döntéshozatal előtt lehetőséget ad a kedvezményezettnek, hogy a megállapított szabálytalanságokkal kapcsolatban észrevételeket tegyen.
   9. cikk
   Behajtás
   (1)   Ha jogalap nélkül fizettek ki összegeket a kedvezményezett részére, vagy ha a behajtási eljárás a támogatási határozat feltételei alapján indokolt, a kedvezményezett köteles visszafizetni az érintett összegeket a Parlamentnek a Parlament által meghatározott feltételek szerint és határidővel.
   (2)   Amennyiben a kedvezményezett elmulasztja a visszafizetést a Parlament által megadott határidőn belül, utóbbi a támogatási határozat II.13. cikkének (3) bekezdése alapján késedelmi kamatot számít fel a fizetendő összegre. A késedelmi kamatot a visszafizetés esedékességét követő naptól azon napig bezárólag terjedő időszakra számítják fel, amikor az Európai Parlamenthez az esedékes összeg maradéktalanul beérkezik
   10. cikk
   Ellenőrzések és könyvvizsgálat
   (1)   A 2004/2003/EK rendelet 5. cikkének (1) bekezdése által meghatározott rendszeres ellenőrzés a főtitkár feladata.
   (2)   A kedvezményezettnek be kell nyújtania a Parlamentnek vagy bármely, a Parlament által felhatalmazott külső szervnek valamennyi kért részletes adatot annak érdekében, hogy azok meg tudjanak bizonyosodni a munkaprogramnak és a támogatási határozat rendelkezéseinek megfelelő végrehajtásáról.
   (3)   A kedvezményezettnek bármikor a Parlament rendelkezésére kell bocsátania a támogatási határozathoz kapcsolódó valamennyi dokumentum, különösen a számviteli, banki és adóügyi dokumentumok eredeti példányát, illetve kivételes, megfelelően indokolt esetben az eredeti dokumentumok hitelesített másolatát, a fennmaradó összegnek a támogatási határozat I.4. cikkében meghatározottak szerinti esedékessé válása időpontjától számított 5 éves időszak alatt.
   (4)   A kedvezményezett megkönnyíti a Parlamentnek a támogatás felhasználásának ellenőrzésére vonatkozó, akár közvetlenül a Parlament alkalmazottai, akár a Parlament által erre felhatalmazott külső szerv útján ellátandó feladatát. Ilyen ellenőrzéseket a támogatási határozat teljes időtartama alatt, egészen a fennmaradó összeg kifizetésének időpontjáig, illetve a fennmaradó összeg kifizetésének napjától számított öt évig végezhetnek. Adott esetben, az ellenőrzések eredménye alapot adhat az Elnökségnek egy behajtási határozat kiadására.
   (5)   A támogatási határozat kifejezett rendelkezéseket tartalmaz az Európai Unió általános költségvetéséből támogatásban részesült kedvezményezettnél az Európai Parlament és a Számvevőszék által mind az iratok alapján, mind a helyszínen végzett ellenőrzésről.
   Az utólagos ellenőrzéseket az Európai Unió 2008-as pénzügyi évre szóló általános költségvetésének végrehajtására vonatkozó mentesítésről (I. szakasz – Európai Parlament) szóló, 2010. május 5-i európai parlamenti határozat 107. és 115. cikke alapján az engedélyezésre jogosult tisztviselő végzi.
   (6)   Az 1999. május 25-i, az Európai Csaláselleni Hivatal (OLAF) által lefolytatott vizsgálatokról szóló 1073/1999/EK európai parlamenti és tanácsi rendelet (5) szerint az OLAF szintén helyszíni vizsgálatokat végezhet és ellenőrzéseket tarthat a közösségi jog által meghatározott eljárások alapján, az Európai Közösségek pénzügyi érdekeinek a csalásokkal és egyéb szabálytalanságokkal szembeni védelme érdekében. Adott esetben, az ellenőrzések eredményei alapot adhatnak az Elnökségnek egy behajtási határozat kiadására.
   11. cikk
   Technikai segítségnyújtás
   (1)   A főtitkár javaslatára az Elnökség technikai segítséget nyújthat a pártoknak a Parlament létesítményeinek külső szervek általi használatáról szóló, a 2003. június 2-i határozattal módosított 2000. március 14-i elnökségi határozattal és a technikai segítségnyújtásra vonatkozó bármely további szabályozással összhangban. Az Elnökség felhatalmazhatja a főtitkárt bizonyos, technikai segítségnyújtásról szóló határozatok meghozatalára.
   Ezzel összefüggésben és az 1. cikk (2) bekezdése alkalmazásában a politikai alapítványokat a politikai pártokkal megegyező módon kell kezelni.
   (2)   Minden évben a költségvetési év végét követő három hónapban a főtitkár jelentést nyújt be az Elnökséghez a Parlament által az egyes pártok részére nyújtott technikai segítség részleteiről. A jelentést közzéteszik a Parlament internetes honlapján.
   11a. cikk
   A választási kampányokra vonatkozó szabályok
   Jóval a 2009-es választások előtt az Elnökség szabályokat fogadhat el a pártoknak az európai parlamenti választásokkal összefüggő, az európai szintű politikai pártok által végzett kampányokkal kapcsolatos költségeinek támogathatóságára vonatkozóan.
   12. cikk
   Nyilvánosság
   (1)   Az Európai Parlamentnek a következő költségvetési év első hat hónapjában weboldalán legalább azokat az információkat közzé kell tennie, amelyeket a 2004/2003/EK rendelet 9. cikkének a) pontja és a részletes végrehajtási szabályokról szóló rendelet 169. cikke említ.
   (2)   A kedvezményezettnek weboldalán, vagy annak hiányában a megfelelő médiákban a támogatás odaítélését követő pénzügyi év szeptember 30-ig legalább azokat az információkat nyilvánosságra kell hoznia, amelyeket a 2004/2003/EK rendelet 6. cikkének (1) bekezdése említ.
   13. cikk
   Fellebbezési jog
   Az e szabályok alapján meghozott határozatok ellen az Európai Közösségek Bíróságához vagy az Európai Közösségek Elsőfokú Bíróságához lehet fellebbezni a Szerződés feltételeivel összhangban.
   14. cikk
   Átmeneti szabályok a 2008-as költségvetési évre
   (1)   Az Európai Parlament a jelenlegi szabályok 2008. február 18-i módosítását követően a lehető leghamarabb tájékoztatja az érintett pártokat a 2. cikkben említett társult alapítványokra vonatkozó információkról.
   (2)   Amennyiben egy párt az 1524/2007/EK rendelet 2. cikkének értelmében, a 2004/2003/EK rendelet módosítása vagy a jelen szabályok által bevezetett módosítások alapján kiegészítő kérelmet nyújt be,

               a)

               saját támogatása tekintetében a megbízott engedélyezésre jogosult tisztviselő írhatja alá a megfelelő támogatási egyezmény módosítását, további elnökségi határozat nélkül;

               b)

               alapítvány támogatása tekintetében a 3. cikk (1) bekezdésében és a 4. cikk (2) bekezdésében meghatározott november 1-jei és február 1-jei időpontokat március 28. és június 28. váltja fel.

         15. cikk
   A szabályozás felülvizsgálata
   2010. szeptember 30. előtt a Parlament főtitkára jelentést nyújt be az Elnökséghez e jogszabály végrehajtásáról. Adott esetben, a jelentés javaslatokat tesz e jogszabály és a 2004/2003/EK rendelet európai szintű pártok finanszírozására vonatkozó rendelkezéseinek módosításaira.
   16. cikk
   Hatálybalépés
   Az Elnökség által 2011. február 2-án elfogadott módosítások a 2012. évi támogatások odaítélési eljárásától kezdve alkalmazandók. Ezeket a szabályokat az Európai Unió Hivatalos Lapjában és az Európai Parlament weboldalán teszik közzé.

      (1)  Módosítva az Elnökség 2006. február 1-jei, 2008. február 18-i és 2011. február 2-i határozatával. Jelen kiadvány az Elnökség 2004. március 29-i határozatának egységes szerkezetbe foglalt változatán alapul, annak az Elnökség által legutóbb 2011. február 2-i határozatával módosított formájában.

      (2)  HL L 297., 2003.11.15., 1. o.

      (3)  HL L 248., 2002.9.16., 1. o.

      (4)  HL L 357., 2002.12.31., 1. o.

      (5)  HL L 136., 1999.5.31., 1. o.

      1. MELLÉKLET

      2A. MELLÉKLET

         PÁRT

         MELLÉKLET

            Az előzetes működési költségvetés részletes felépítése

                        Kiadások

                     Elszámolható kiadások

                     Költségvetés

                     Tényleges

                        A.1:   Személyi költségek

                                 1.

                                 Fizetések

                                 2.

                                 Járulékok

                                 3.

                                 Szakmai továbbképzések

                                 4.

                                 Személyzet kiküldetési költségei

                                 5.

                                 Egyéb személyi költségek

                        A.2:   Infrastruktúra és működési költségek

                                 1.

                                 Bérleti díjak, rezsi- és fenntartási költségek

                                 2.

                                 Felszerelések üzembe helyezési, működtetési és fenntartási költségei

                                 3.

                                 Ingó és ingatlan tulajdon értékcsökkenése

                                 4.

                                 Papíráru és irodaszerek költségei

                                 5.

                                 Postai és távközlési költségek

                                 6.

                                 Nyomtatási, fordítási és sokszorosítási költségek

                                 7.

                                 Egyéb infrastrukturális költségek

                        A.3:   Adminisztratív költségek

                                 1.

                                 Dokumentációs költségek (újságok, sajtóügynökségek, adatbázisok)

                                 2.

                                 Tanulmányok és kutatások költségei

                                 3.

                                 Jogi költségek

                                 4.

                                 Számviteli és könyvvizsgálati költségek

                                 5.

                                 Kapcsolódó szervezetek és harmadik felek támogatása

                                 6.

                                 Vegyes működési költségek

                        A.4:   Ülések és reprezentációs költségek

                                 1.

                                 Ülések költségei

                                 2.

                                 Szemináriumokon és konferenciákon való részvétel költségei

                                 3.

                                 Reprezentációs költségek

                                 4.

                                 Meghívások költségei

                                 5.

                                 Egyéb, ülésekkel kapcsolatos költségek

                        A.5:   Tájékoztatási és publikációs költségek

                                 1.

                                 Publikációs költségek

                                 2.

                                 Internetoldalak létrehozásának és üzemeltetésének költségei

                                 3.

                                 Reklámköltségek

                                 4.

                                 Kommunikációs felszerelések (berendezések)

                                 5.

                                 Szemináriumok és kiállítások

                                 6.

                                 Választási kampányok (1)

                                 7.

                                 Egyéb, tájékoztatással kapcsolatos költségek

                                    A.6:

                                 Természetbeni hozzájárulásokkal kapcsolatos kiadások

                                    A.7:

                                 Elkülönített összeg a „Tartalék az N+1. pénzügyi év első negyedévében bekövetkező elszámolható kiadások fedezete” számára
                                  (1)

                                 A.

                                 ÖSSZES ELSZÁMOLHATÓ KIADÁS

                        B.1   Nem elszámolható kiadások

                                 1.

                                 Más tartalékok számára elkülönített összegek

                                 2.

                                 Pénzügyi költségek

                                 3.

                                 Árfolyamveszteségek

                                 4.

                                 Behajthatatlan követelések harmadik felektől

                                 5.

                                 Egyéb (megnevezendő)

                                 B.

                                 ÖSSZES NEM ELSZÁMOLHATÓ KIADÁS

                                 C.

                                 ÖSSZES KIADÁS

                        Bevételek

                     Költségvetés

                     Tényleges

                                 D.1

                                 A „Tartalék az N. pénzügyi év első negyedévében bekövetkező elszámolható költségek fedezete” feloldása (1)

                                 D.2

                                 Az Európai Parlament támogatása

                                 D.3

                                 tagsági díjak

                                 3.1

                                 tagpártoktól

                                 3.2

                                 tagoktól

                                 D.4

                                 Adományok

                                 4.1

                                 500 EUR fölött

                                 4.2

                                 500 EUR alatt

                                 D.5

                                 Egyéb saját források (az elszámolható kiadások fedezésére) (sorolja fel)

                                 D.6

                                 Természetbeni hozzájárulások

                                 D.

                                 BEVÉTELEK (az elszámolható kiadások fedezésére)

                                 E.1

                                 További egyéb saját források (a nem elszámolható kiadások fedezésére) (sorolja fel)

                                 E.

                                 BEVÉTELEK (a nem elszámolható kiadások fedezésére)

                                 F.

                                 ÖSSZES BEVÉTEL

                                 G.

                                 nyereség/veszteség (F-C)

                                 H.1

                                 A saját források elkülönítése a külön tartalékszámlára (1)

                                 H.

                                 Nyereség/veszteség a nonprofit szabály betartásának ellenőrzésére (G-H.1) (1)

            (1)  Nem alkalmazandó az európai szintű politikai alapítványokra

      2B. MELLÉKLET

         ALAPÍTVÁNY

         MELLÉKLET

            Az előzetes működési költségvetés részletes felépítése

                        Kiadások

                     Elszámolható kiadások

                     Költségvetés

                     Tényleges

                        A.1:   Személyi költségek

                                 1.

                                 Fizetések

                                 2.

                                 Járulékok

                                 3.

                                 Szakmai továbbképzések

                                 4.

                                 Személyzet kiküldetési költségei

                                 5.

                                 Egyéb személyi költségek

                        A.2:   Infrastruktúra és működési költségek

                                 1.

                                 Bérleti díjak, rezsi- és fenntartási költségek

                                 2.

                                 Felszerelések üzembe helyezési, működtetési és fenntartási költségei

                                 3.

                                 Ingó és ingatlan tulajdon értékcsökkenése

                                 4.

                                 Papíráru és irodaszerek költségei

                                 5.

                                 Postai és távközlési költségek

                                 6.

                                 Nyomtatási, fordítási és sokszorosítási költségek

                                 7.

                                 Egyéb infrastrukturális költségek

                        A.3:   Adminisztratív költségek

                                 1.

                                 Dokumentációs költségek (újságok, sajtóügynökségek, adatbázisok)

                                 2.

                                 Tanulmányok és kutatások költségei

                                 3.

                                 Jogi költségek

                                 4.

                                 Számviteli és könyvvizsgálati költségek

                                 5.

                                 Kapcsolódó szervezetek és harmadik felek támogatása

                                 6.

                                 Vegyes működési költségek

                        A.4:   Ülések és reprezentációs költségek

                                 1.

                                 Ülések költségei

                                 2.

                                 Szemináriumokon és konferenciákon való részvétel költségei

                                 3.

                                 Reprezentációs költségek

                                 4.

                                 Meghívások költségei

                                 5.

                                 Egyéb, ülésekkel kapcsolatos költségek

                        A.5:   Tájékoztatási és publikációs költségek

                                 1.

                                 Publikációs költségek

                                 2.

                                 Internetoldalak létrehozásának és üzemeltetésének költségei

                                 3.

                                 Reklámköltségek

                                 4.

                                 Kommunikációs felszerelések (berendezések)

                                 5.

                                 Szemináriumok és kiállítások

                                 6.

                                 Választási kampányok (1)

                                 7.

                                 Egyéb, tájékoztatással kapcsolatos költségek

                                    A.6:

                                 Természetbeni hozzájárulásokkal kapcsolatos kiadások

                                    A.7:

                                 Elkülönített összeg a „Tartalék az N+1. pénzügyi év első negyedévében bekövetkező elszámolható kiadások fedezete” számára
                                  (1)

                                 A.

                                 ÖSSZES ELSZÁMOLHATÓ KIADÁS

                        B.1   Nem elszámolható kiadások

                                 1.

                                 Készletek

                                 2.

                                 Pénzügyi költségek

                                 3.

                                 Árfolyamveszteségek

                                 4.

                                 Behajthatatlan követelések harmadik felektől

                                 5.

                                 Egyéb (megnevezendő)

                                 B.

                                 ÖSSZES NEM ELSZÁMOLHATÓ KIADÁS

                                 C.

                                 ÖSSZES KIADÁS

                        Bevételek

                     Költségvetés

                     Tényleges

                                 D.1

                                 A „Tartalék az N. pénzügyi év első negyedévében bekövetkező elszámolható költségek fedezete” feloldása (1)

                                 D.2

                                 Az Európai Parlament támogatása

                                 D.3

                                 tagsági díjak

                                 3.1

                                 tagpártoktól

                                 3.2

                                 tagoktól

                                 D.4

                                 Adományok

                                 4.1

                                 500 EUR fölött

                                 4.2

                                 500 EUR alatt

                                 D.5

                                 Egyéb saját források (az elszámolható kiadások fedezésére) (sorolja fel)

                                 D.6

                                 Természetbeni hozzájárulások

                                 D.

                                 BEVÉTELEK (az elszámolható kiadások fedezésére)

                                 E.1

                                 További egyéb saját források (a nem elszámolható kiadások fedezésére) (sorolja fel)

                                 E.

                                 BEVÉTELEK (a nem elszámolható kiadások fedezésére)

                                 F.

                                 ÖSSZES BEVÉTEL

                                 G.

                                 nyereség/veszteség (F-C)

                                 H.1

                                 A saját források elkülönítése a külön tartalékszámlára (1)

                                 H.

                                 Nyereség/veszteség a nonprofit szabály betartásának ellenőrzésére (G-H.1) (1)

            (1)  Nem alkalmazandó az európai szintű politikai alapítványokra


title: A Tanács határozata (1996. február 26.) az Alpok védelméről szóló egyezmény megkötéséről (Alpok-egyezmény)

text:
Fontos jogi nyilatkozat

|

31996D0191

Hivatalos Lap L 061 , 12/03/1996 o. 0031 - 0031

		A Tanács határozata(1996. február 26.) az Alpok védelméről szóló egyezmény megkötéséről(Alpok-egyezmény)(96/191/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 130s. cikke (1) bekezdésére, összefüggésben 228. cikke (2) bekezdésével és (3) bekezdésének első albekezdésével,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel a Bizottság a Közösség nevében részt vett az Alpok védelméről szóló egyezmény (Alpok-egyezmény) megkötését célzó tárgyalásokban; mivel az egyezményt 1991. november 7-én a Közösség nevében aláírták;mivel az egyezmény megkötése részét képezi az Európai Közösségek ötödik környezetvédelmi cselekvési programjáról szóló, 1992. december 16-i tanácsi állásfoglalásban ajánlott, a nemzetközi környezetvédelmi tevékenységben való közösségi részvételnek;mivel az Alpok védelme jelentős kihívás jelent valamennyi tagállam számára az Alpesi térség gazdasági, társadalmi és ökológiai problémáinak országhatárokon átívelő jellege miatt;mivel a Közösségnek ezokból jóvá kell hagynia az említett egyezményt;mivel az egyezmény mielőbbi hatálybalépésének elősegítése érdekében az említett egyezményt aláíró tagállamoknak a lehető leghamarabb be kell fejezniük az egyezménnyel kapcsolatos megerősítési, elfogadási vagy jóváhagyási eljárást, hogy a Közösség és annak tagállamai letétbe helyezhessék megerősítő, elfogadó vagy jóváhagyó okirataikat,A KÖVETKEZŐKÉPPEN HATÁROZOTT:1. cikkAz Alpok védelméről szóló egyezményt az Európai Közösség nevében a Tanács jóváhagyja.Az egyezmény szövegét csatoltál e határozathoz.2. cikkA Tanács elnöke felhatalmazást kap, hogy kijelölje az elfogadó okiratnak az egyezmény 12. cikkével összhangban a Közösség nevében az Osztrák Köztársasánál való letétbehelyezésére jogosult személy(eke)t.Kelt Brüsszelben, 1996. február 26-án.a Tanács részérőlaz elnökW. Lucchetti[1] HL C 278., 1994.10.5., 8. o.[2] HL C 18., 1995.1.23., 426. o.[3] HL C 110., 1995.5.2., 1. o.--------------------------------------------------


title: 2014/836/EU: A Tanács határozata ( 2014. november 27. ) Nagy-Britannia és Észak-Írország Egyesült Királyságának a büntetőügyekben folytatott rendőrségi és igazságügyi együttműködés területén a Lisszaboni Szerződés hatálybalépése előtt elfogadott bizonyos uniós jogi aktusok alkalmazásában való részvételének megszűnésével kapcsolatban egyes átmeneti, illetve az e helyzetből következő egyéb intézkedéseknek a meghatározásáról

text:
               28.11.2014

               HU

               Az Európai Unió Hivatalos Lapja

               L 343/11

         A TANÁCS HATÁROZATA
   (2014. november 27.)
   Nagy-Britannia és Észak-Írország Egyesült Királyságának a büntetőügyekben folytatott rendőrségi és igazságügyi együttműködés területén a Lisszaboni Szerződés hatálybalépése előtt elfogadott bizonyos uniós jogi aktusok alkalmazásában való részvételének megszűnésével kapcsolatban egyes átmeneti, illetve az e helyzetből következő egyéb intézkedéseknek a meghatározásáról

      (2014/836/EU)

   AZ EURÓPAI UNIÓ TANÁCSA,
   tekintettel az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, az átmeneti rendelkezésekről szóló 36. jegyzőkönyvre (a továbbiakban: a 36. jegyzőkönyv), és különösen annak 10. cikke (4) bekezdésének második albekezdésére,
   tekintettel az Európai Bizottság javaslatára,
   mivel:

               (1)

               A 36. jegyzőkönyv alapján az Egyesült Királyságnak 2014. május 31-ig volt lehetősége bejelenteni a Tanácsnak, hogy a büntetőügyekben folytatott rendőrségi és igazságügyi együttműködés területén a Lisszaboni Szerződés hatálybalépése előtt elfogadott uniós jogi aktusok tekintetében nem fogadja el a Bizottságnak és a Bíróságnak a Lisszaboni Szerződés által bevezetett hatásköreit.

               (2)

               Az Egyesült Királyság a Tanács elnökéhez címzett, 2013. július 24-i levelében bejelentette a Tanácsnak, hogy nem fogadja el a Bizottságnak és a Bíróságnak a Lisszaboni Szerződés által a büntetőügyekben folytatott rendőrségi és igazságügyi együttműködés területén bevezetett hatásköreit. Következésképpen a büntetőügyekben folytatott rendőrségi és igazságügyi együttműködés területén elfogadott vonatkozó jogi aktusoknak az Egyesült Királyság tekintetében való alkalmazása 2014. december 1-jén megszűnik.

               (3)

               Az Egyesült Királyság bejelentheti, hogy részt kíván venni azon jogi aktusok alkalmazásában, amelyek alkalmazása rá nézve megszűnt.

               (4)

               Az Egyesült Királyság jelezte, hogy be kívánja jelenteni az említett jogi aktusok egy részének alkalmazásában való részvételre irányuló szándékát.

               (5)

               A 36. jegyzőkönyv 10. cikke (4) bekezdésének második albekezdésével összhangban a Tanácsnak a Bizottság javaslata alapján meg kell határoznia a szükséges átmeneti, illetve az e helyzetből következő egyéb intézkedéseket. A Tanács a 10. cikk (4) bekezdésének harmadik albekezdése alapján arról is határozhat, hogy az Egyesült Királyságnak viselnie kell az említett jogi aktusok alkalmazásában való részvételének megszűnése folytán szükségszerűen és elkerülhetetlenül felmerülő közvetlen pénzügyi következményeket.

               (6)

               El kell kerülni azon jogi aktusok végrehajtásának és alkalmazásának megszakadását, amelyek alkalmazásához az Egyesült Királyság kérelmezte visszatérését. Ezért az említett jogi aktusoknak továbbra is alkalmazandónak kell lenniük az Egyesült Királyság tekintetében egy korlátozott átmeneti időszakban addig, amíg az Egyesült Királyság alkalmazásban való részvételét engedélyező tanácsi és bizottsági határozatok hatályba nem lépnek.

               (7)

               Mivel az Egyesült Királyság nem jelentette be a Tanácsnak a 2008/615/IB tanácsi határozat (1), a 2008/616/IB tanácsi határozat (2) és a 2009/905/IB tanácsi kerethatározat (3) (a továbbiakban: a prümi határozatok) alkalmazásában való részvételi szándékát, azok alkalmazása az Egyesült Királyság tekintetében 2014. december 1-től megszűnik. Alkalmazásuk megszűnése következtében, és amíg az Egyesült Királyság vissza nem tér a prümi határozatok alkalmazásához, az Egyesült Királyság nem férhet hozzá bűnüldözési céllal a 603/2013/EU európai parlamenti és tanácsi rendelettel (4) létrehozott Eurodac-adatbázishoz.

               (8)

               A prümi határozatoknak az uniós közbiztonság – konkrétabban a bűnüldözés, valamint a bűncselekmények megelőzése, felderítése és nyomozása – szempontjából vett gyakorlati és operatív jelentősége miatt az Egyesült Királyságnak – az egyesült királyságbeli operatív partnerekkel, a tagállamokkal, a Bizottsággal, az Europollal és az Eurojusttal szoros konzultációt folytatva – teljes körű, költség-haszon elemzésre is kiterjedő hatásvizsgálatot kell elvégeznie az Egyesült Királyság prümi határozatok alkalmazásához való visszatérése előnyeinek és gyakorlati hasznának, továbbá az ehhez szükséges lépéseknek az elemzése céljából, amely vizsgálat eredményeit 2015. szeptember 30-ig közzé kell tenni.

               (9)

               Ha a fent említett, a költség-haszon elemzésre is kiterjedő hatásvizsgálat pozitív eredményre jut, az Egyesült Királyságnak 2015. december 31-ig el kell döntenie, hogy az azt követő négy héten belül a 36. jegyzőkönyv 10. cikkének (5) bekezdésével összhangban bejelenti-e a Tanácsnak a prümi határozatok alkalmazásában való részvételre irányuló szándékát. Az Egyesült Királyság jelezte, hogy e döntés meghozatalához a parlament jóváhagyó szavazása szükséges.

               (10)

               Az Egyesült Királyság prümi határozatok alkalmazásában való részvételének megszűnése folytán felmerülő pénzügyi következményekre vonatkozó szabályokról a 2014/837/EU tanácsi határozat (5) rendelkezik.

               (11)

               A 36. jegyzőkönyv 10. cikke (4) bekezdésének második albekezdésével összhangban az Egyesült Királyság nem vesz részt e határozat elfogadásában, de az rá nézve kötelező erővel bír,

         ELFOGADTA EZT A HATÁROZATOT:
   1. cikk
   A mellékletben felsorolt jogi aktusok alkalmazása az Egyesült Királyság tekintetében 2014. december 7-ig folytatódik.
   2. cikk
   (1)   Az Egyesült Királyság a 2014. november 30. napját követő 10 napon belül megkezdi a prümi határozatok alkalmazásához való visszatérése előnyeinek és gyakorlati hasznának, továbbá az ehhez szükséges lépéseknek az elemzésére irányuló teljes körű, költség-haszon elemzésre is kiterjedő hatásvizsgálatát.
   Az Egyesült Királyság ennek során szoros konzultációt folytat az egyesült királyságbeli operatív partnerekkel, a tagállamokkal, a Bizottsággal, az Europollal és az Eurojusttal.
   (2)   Az Egyesült Királyság legkésőbb 2015. szeptember 30-ig közzéteszi az (1) bekezdésben említett, költség-haszon elemzésre is kiterjedő hatásvizsgálat eredményeit.
   (3)   Ha a költség-haszon elemzésre is kiterjedő hatásvizsgálat pozitív eredményre jut, az Egyesült Királyság 2015. december 31-ig eldönti, hogy a 36. jegyzőkönyv 10. cikkének (5) bekezdésével összhangban bejelenti-e a Tanácsnak a prümi határozatok alkalmazásában való részvételre irányuló szándékát. A bejelentést a 2015. december 31-től számított négy héten belül kell megtenni.
   3. cikk
   Az Egyesült Királyságnak a prümi határozatok alkalmazásában való részvételét megerősítő határozat hatálybalépéséig az Egyesült Királyság nem férhet hozzá bűnüldözési céllal a 603/2013/EU rendelettel létrehozott Eurodac-adatbázishoz.
   4. cikk
   Amennyiben az Egyesült Királyság a 2015. december 31-től számított négy héten belül nem jelenti be a Tanácsnak a prümi határozatok alkalmazásában való részvételre irányuló szándékát, úgy a Bizottság jelentést nyújt be az Európai Parlamentnek és a Tanácsnak az Egyesült Királyság ezen határozatok alkalmazásában való részvételének megszűnése miatti hatásokról.
   5. cikk
   Ez a határozat 2014. november 30-án lép hatályba.

      Kelt Brüsszelben, 2014. november 27-én.

            a Tanács részéről

            az elnök

         A. GIACOMELLI

      (1)  A Tanács 2008/615/IB határozata (2008. június 23.) a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről (HL L 210., 2008.8.6., 1. o.).

      (2)  A Tanács 2008/616/IB határozata (2008. június 23.) a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB határozat végrehajtásáról (HL L 210., 2008.8.6., 12. o.).

      (3)  A Tanács 2009/905/IB kerethatározata (2009. november 30.) a laboratóriumi tevékenységet végző igazságügyi szakértők akkreditálásáról (HL L 322., 2009.12.9., 14. o.).

      (4)  Az Európai Parlament és a Tanács 603/2013/EU rendelete (2013. június 26.) a harmadik országbeli állampolgár vagy hontalan személy által a tagállamok egyikében benyújtott nemzetközi védelem iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról szóló 604/2013/EU rendelet hatékony alkalmazása érdekében az ujjlenyomatok összehasonlítását szolgáló Eurodac létrehozásáról, továbbá a tagállamok bűnüldöző hatóságai és az Europol által az Eurodac-adatokkal való, bűnüldözési célú összehasonlítások kérelmezéséről, valamint a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző ügynökség létrehozásáról szóló 1077/2011/EU rendelet módosításáról (HL L 180., 2013.6.29., 1. o.).

      (5)  A Tanács 2014/837/EU határozata (2014. november 27.) Nagy-Britannia és Észak-Írország Egyesült Királyságának a büntetőügyekben folytatott rendőrségi és igazságügyi együttműködés területén a Lisszaboni Szerződés hatálybalépése előtt elfogadott bizonyos jogi aktusok alkalmazásában való részvételének megszűnése folytán felmerülő bizonyos közvetlen pénzügyi következmények meghatározásáról (Lásd e Hivatalos Lap 17. oldalát).

      MELLÉKLET
      AZ 1. CIKKBEN EMLÍTETT JOGI AKTUSOK JEGYZÉKE

                  1.

                  Az 1985. évi Schengeni Megállapodás végrehajtásáról szóló egyezmény: 39. cikk, 40. cikk, 42. és 43. cikk (amennyiben azok a 40. cikkhez kapcsolódnak), 44. cikk, 46. cikk, 47. cikk (kivéve annak (2) bekezdése c) pontját és (4) bekezdését), 54–58. cikk, 59. cikk, 61-69. cikk, 71. cikk, 72. cikk, 126–130. cikk (amennyiben azok a Schengeni Egyezmény azon rendelkezéseihez kapcsolódnak, amelyek alkalmazásában az Egyesült Királyság részt vesz), valamint záróokmányának (a 71. cikk (2) bekezdésére vonatkozó) 3. együttes nyilatkozata (HL L 239., 2000.9.22., 19. o.)

                  2.

                  A Tanács 2000. szeptember 28-i 2000/586/IB határozata a közös határokon történő ellenőrzések fokozatos megszüntetéséről szóló, 1985. június 14-i Schengeni Megállapodás végrehajtásáról szóló egyezmény 40. cikke (4) és (5) bekezdésének, 41. cikke (7) bekezdésének és 65. cikke (2) bekezdésének módosítására vonatkozó eljárásról (HL L 248., 2000.10.3., 1. o.)

                  3.

                  A Tanács 2003. október 2-i 2003/725/IB határozata a közös határokon történő ellenőrzések fokozatos megszüntetéséről szóló, 1985. június 14-i Schengeni Megállapodás végrehajtásáról szóló egyezmény 40. cikke (1) és (7) bekezdése rendelkezéseinek módosításáról (HL L 260., 2003.10.11., 37. o.)

                  4.

                  Az 1997. december 5-i 97/827/IB együttes fellépés a szervezett bűnözés elleni nemzetközi kötelezettségvállalások nemzeti szintű alkalmazásának és végrehajtásának értékelésére szolgáló mechanizmus létrehozásáról (HL L 344., 1997.12.15., 7. o.)

                  5.

                  A Tanács 1997. december 18-i jogi aktusa az Európai Unióról szóló szerződés K.3. cikke alapján a vámigazgatási szervek közötti kölcsönös jogsegélyről és együttműködésről szóló egyezmény kidolgozásáról (HL C 24., 1998.1.23., 1. o.)

                  6.

                  Az 1998. december 3-i 98/700/IB együttes fellépés, amelyet a Tanács az Európai Unióról szóló szerződés K.3. cikke alapján fogadott el, az Európai Képarchiváló Rendszer (FADO) felállításáról (HL L 333., 1998.12.9., 4. o.)

                  7.

                  A Tanács 2000. május 29-i 2000/375/IB határozata az Interneten megjelenő gyermek-pornográfia elleni küzdelemről (HL L 138., 2000.6.9., 1. o.)

                  8.

                  A Tanács 2000. október 17-i 2000/641/IB határozata az Európai Rendőrségi Hivatal létrehozásáról szóló egyezménnyel (Europol Egyezmény), az informatika vámügyi alkalmazásáról szóló egyezménnyel és a közös határokon történő ellenőrzések fokozatos megszüntetéséről szóló Schengeni Megállapodás végrehajtásáról szóló egyezménnyel (Schengeni Egyezmény) létrehozott közös adatvédelmi ellenőrző hatóságok titkárságának létrehozásáról (HL L 271., 2000.10.24., 1. o.)

                  9.

                  A Tanács 2000. október 17-i 2000/642/IB határozata a tagállamok pénzügyi hírszerző egységeinek az információcsere terén folytatott együttműködésére vonatkozó rendelkezésekről (HL L 271., 2000.10.24., 4. o.)

                  10.

                  A Tanács 2002. február 28-i 2002/187/IB határozata a bűnözés súlyos formái elleni fokozott küzdelem céljából az Eurojust létrehozásáról (HL L 63., 2002.3.6., 1. o.)

                  11.

                  A Tanács 2003. június 18-i 2003/659/IB határozata a bűnözés súlyos formái elleni fokozott küzdelem céljából az Eurojust létrehozásáról szóló 2002/187/IB határozat módosításáról (HL L 245., 2003.9.29., 44. o.)

                  12.

                  A Tanács 2008. december 16-i 2009/426/IB határozata az Eurojust megerősítéséről és az Eurojust létrehozásáról a bűnözés súlyos formái elleni fokozott küzdelem céljából szóló 2002/187/IB határozat módosításáról (HL L 138., 2009.6.4., 14. o.)

                  13.

                  A Tanács 2002. április 25-i 2002/348/IB határozata a nemzetközi vonatkozású labdarúgó-mérkőzésekkel kapcsolatos biztonságról (HL L 121., 2002.5.8., 1. o.)

                  14.

                  A Tanács 2007. június 12-i 2007/412/IB határozata a nemzetközi vonatkozású labdarúgó-mérkőzésekkel kapcsolatos biztonságról szóló 2002/348/IB határozat módosításáról (HL L 155., 2007.6.15., 76. o.)

                  15.

                  A Tanács 2002. június 13-i 2002/465/IB kerethatározata a közös nyomozócsoportokról (HL L 162., 2002.6.20., 1. o.)

                  16.

                  A Tanács 2002. június 13-i 2002/584/IB kerethatározata az európai elfogatóparancsról és a tagállamok közötti átadási eljárásokról (HL L 190., 2002.7.18., 1. o.)

                  17.

                  A Tanács 2009. február 26-i 2009/299/IB kerethatározata a 2002/584/IB, a 2005/214/IB, a 2006/783/IB, a 2008/909/IB és a 2008/947/IB kerethatározatnak a személyek eljárási jogainak megerősítése, valamint a kölcsönös elismerés elvének az érintett személy megjelenése nélkül lefolytatott eljárásokat követően hozott határozatokra való alkalmazásának előmozdítása tekintetében történő módosításáról (HL L 81., 2009.3.27., 24. o.)

                  18.

                  A Tanács 2005. február 24-i 2005/214/IB kerethatározata a kölcsönös elismerés elvének a pénzbüntetésekre való alkalmazásáról (HL L 76., 2005.3.22., 16. o.)

                              —

                              A Tanács 2009. február 26-i 2009/299/IB kerethatározata a 2002/584/IB, a 2005/214/IB, a 2006/783/IB, a 2008/909/IB és a 2008/947/IB kerethatározatnak a személyek eljárási jogainak megerősítése, valamint a kölcsönös elismerés elvének az érintett személy megjelenése nélkül lefolytatott eljárásokat követően hozott határozatokra való alkalmazásának előmozdítása tekintetében történő módosításáról (HL L 81., 2009.3.27., 24. o.)

                  19.

                  A Tanács 2006. október 6-i 2006/783/IB kerethatározata a kölcsönös elismerés elvének a vagyonelkobzást elrendelő határozatokra történő alkalmazásáról (HL L 328., 2006.11.24., 59. o.)

                              —

                              A Tanács 2009. február 26-i 2009/299/IB kerethatározata a 2002/584/IB, a 2005/214/IB, a 2006/783/IB, a 2008/909/IB és a 2008/947/IB kerethatározatnak a személyek eljárási jogainak megerősítése, valamint a kölcsönös elismerés elvének az érintett személy megjelenése nélkül lefolytatott eljárásokat követően hozott határozatokra való alkalmazásának előmozdítása tekintetében történő módosításáról (HL L 81., 2009.3.27., 24. o.)

                  20.

                  A Tanács 2006. december 18-i 2006/960/IB kerethatározata az információknak és bűnüldözési operatív információknak az Európai Unió tagállamai bűnüldöző hatóságai közötti cseréjének egyszerűsítéséről (HL L 386., 2006.12.29., 89. o.)

                  21.

                  A Bizottság 2007. március 16-i 2007/171/EK határozata a Schengeni Információs Rendszer második generációjára vonatkozó hálózati követelmények (harmadik pillér) megállapításáról (HL L 79., 2007.3.20., 29. o.)

                  22.

                  A Tanács 2007. június 12-i 2007/533/IB határozata a Schengeni Információs Rendszer második generációjának (SIS II) létrehozásáról, működtetéséről és használatáról (HL L 205., 2007.8.7., 63. o.)

                  23.

                  A Tanács 2007. december 6-i 2007/845/IB határozata a tagállamok vagyon-visszaszerzési hivatalai közötti, a bűncselekményből származó jövedelmek és a bűncselekményekhez kapcsolódó egyéb tulajdon felkutatása és azonosítása terén való együttműködésről (HL L 332., 2007.12.18., 103. o.)

                  24.

                  A Tanács 2008. november 27-i 2008/977/IB kerethatározata a büntetőügyekben folytatott rendőrségi és igazságügyi együttműködés keretében feldolgozott személyes adatok védelméről (HL L 350., 2008.12.30., 60. o.)

                  25.

                  A Tanács 2008. július 24-i 2008/675/IB kerethatározata az Európai Unió más tagállamaiban hozott ítéleteknek egy új büntetőeljárásban való figyelembevételéről (HL L 220., 2008.8.15., 32. o.)

                  26.

                  A Tanács 2008. november 27-i 2008/909/IB kerethatározata a kölcsönös elismerés elvének büntetőügyekben hozott, szabadságvesztés büntetéseket kiszabó vagy szabadságelvonással járó intézkedéseket alkalmazó ítéleteknek az Európai Unióban való végrehajtása céljából történő alkalmazásáról (HL L 327., 2008.12.5., 27. o.)

                              —

                              A Tanács 2009. február 26-i 2009/299/IB kerethatározata a 2002/584/IB, a 2005/214/IB, a 2006/783/IB, a 2008/909/IB és a 2008/947/IB kerethatározatnak a személyek eljárási jogainak megerősítése, valamint a kölcsönös elismerés elvének az érintett személy megjelenése nélkül lefolytatott eljárásokat követően hozott határozatokra való alkalmazásának előmozdítása tekintetében történő módosításáról (HL L 81., 2009.3.27., 24. o.)

                  27.

                  A Tanács 2008. december 16-i 2008/976/IB határozata az Európai Igazságügyi Hálózatról (HL L 348., 2008.12.24., 130. o.)

                  28.

                  A Tanács 2009. február 26-i 2009/315/IB kerethatározata a bűnügyi nyilvántartásból származó információk tagállamok közötti cseréjének megszervezéséről és azok tartalmáról (HL L 93., 2009.4.7., 23. o.)

                  29.

                  A Tanács 2009. április 6-i 2009/316/IB határozata a 2009/315/IB kerethatározat 11. cikke alkalmazásában az Európai Bűnügyi Nyilvántartási Információs Rendszer (ECRIS) létrehozásáról (HL L 93., 2009.4.7., 33. o.)

                  30.

                  A Tanács 2009. április 6-i 2009/371/IB határozata az Európai Rendőrségi Hivatal (Europol) létrehozásáról (HL L 121., 2009.5.15., 37. o.)

                  31.

                  A Tanács 2009. november 30-i 2009/934/IB határozata az Europolnak a partnerekkel fennálló kapcsolataira, többek közt a személyes adatok és minősített adatok cseréjére vonatkozó végrehajtási szabályok elfogadásáról (HL L 325., 2009.12.11., 6. o.)

                  32.

                  A Tanács 2009. november 30-i 2009/936/IB határozata az Europol elemzési munkafájljaira vonatkozó végrehajtási szabályok elfogadásáról (HL L 325., 2009.12.11., 14. o.)

                  33.

                  A Tanács 2009. november 30-i 2009/968/IB határozata az Europol-információk titoktartási szabályzatának elfogadásáról (HL L 332., 2009.12.17., 17. o.)

                  34.

                  A Tanács 2009. október 23-i 2009/829/IB kerethatározata a kölcsönös elismerés elvének az Európai Unió tagállamai közötti, az előzetes letartóztatás alternatívájaként felügyeleti intézkedéseket elrendelő határozatokra történő alkalmazásáról (HL L 294., 2009.11.11., 20. o.)

                  35.

                  A Tanács 2009. november 30-i 2009/917/IB határozata az információs technológia vámügyi alkalmazásáról (HL L 323., 2009.12.10., 20. o.)